**ELŐTERJESZTÉS**

**Kőszeg Város Önkormányzata Képviselő-testülete**

**2024. június 26-i ülésének**

**... napirendi pontjához**

**Tisztelt Képviselő-testület!**

Az egészségügyi alapellátásról szóló 2015. évi CXXIII. törvény 5. §-a alapján a települési önkormányzat kötelessége az egészségügyi alapellátás körében gondoskodni a házi gyermekorvosi ellátásról. 2022. január 1-jétől Kőszeg Város Önkormányzata kapta meg határozatlan időre az 1. és a 2. számú házi gyermekorvosi körzetre a működési engedélyt,

ezért az önkormányzatnak kell megoldani mindkettő gyermekkörzet háziorvosi alapellátását.

A gyermekorvosi alapellátással összefüggő feladatokat az 1. és 2. számú gyermekorvosi körzetben 2024. június 30-ig Dr. Masát Péter, a Gardamed Bt. (Dr. Garda Károly), valamint a Savanest Kft. (Dr. Gábriel András) látják el.

Folyamatos egyeztetések alapján 2024. július 1-től 2024. szeptember 30-ig tudjuk megkötni az új szerződéseket. 2024. július 1-től Dr. Masát Péterrel és a Gardamed Bt.-vel, majd 2024. augusztus 12-től a Baby Help Bt. (Dr. Szalados Katalin) közreműködésével kiegészülve folynak tovább a rendelések 2024. szeptember 30-ig.

**I. 2024. július 1- től 2024. augusztus 11-ig:**

Keddi napokon Dr. Garda Károly, a többi napon dr. Masát Péter az alábbiak szerint látja el az 1. számú és a 2. számú gyermekorvosi körzetet egyaránt:

***Hétfő:*** 12:30- 16:30, ebből

12:30-13:30 Tanácsadás (2. számú körzet gyermekei részére)

***Kedd:*** 13:30 - 17:30, ebből

13:30-14:30- ig tanácsadás (1. számú körzet gyermekei részére)

***Szerda:*** 12:30- 16:30, ebből

12:30-13:30 Tanácsadás (1. számú körzet gyermekei részére)

***Csütörtök:*** 12:30- 16:30, ebből

12:30-13:30 Tanácsadás (2. számú körzet gyermekei részére)

***Péntek:*** 12:30- 15:30

**II. 2024. augusztus 11-től 2024. szeptember 30-ig** az 1. számú körzetben dr. Szalados Katalin, a 2. számú körzetben Dr. Masát Péter és keddi napokon dr. Garda Károly rendel az alábbiak szerint:

1. számú körzet:

***Hétfő:***             08:00-11:00-ig

***Kedd:***           12:00-15:00-ig

***Szerda:***           08:00-11:00-ig

***Csütörtök:***     08:00-11:00-ig

***Péntek:***         08:00-11:00-ig

2. számú körzet:

***Hétfő:*** 12:30-15:30, ebből

12:30-13:30-ig tanácsadás (2. számú körzet gyermekei részére)

***Kedd:*** 13:30-17:30, ebből

13:30-15:30-ig tanácsadás (1. számú körzet gyermekei részére)

***Szerda:*** 12:30-15:30

***Csütörtök:*** 12:30-15:30, ebből

12:30-13:30 Tanácsadás (2. számú körzet gyermekei részére)

***Péntek:*** 12:30-15:30

Dr. Masát Péter 2024. júliusi 29-től augusztus 9-ig tartó szabadsága idejére Dr. Szalados Katalin vállalta a helyettesítést.

A gyermekorvosok akadályoztatásuk esetén továbbra is vállalják egymás helyettesítését.

A háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet 2. § (2) bekezdése alapján a folyamatos ellátás keretében a háziorvos hetente legkevesebb 15 órát, de munkanapokon naponta legkevesebb 2 órát rendel.

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet 7/A. §-a alapján helyettesítés esetén a rendelési idő legalább 50%-át kell teljesíteni. Ezek alapján a finanszírozáshoz előírt 7,5 óra rendelési időnek eleget tesz az önkormányzat.

A fent leírtak alapján a feladat ellátásához szükséges az új szerződések megkötése a Gardamed Bt.-vel, dr. Masát Péterrel, valamint dr. Szalados Katalinnal.

Fentiekre tekintettel kérem a T. Képviselő-testületet, hogy az előterjesztést megtárgyalni és a határozati javaslatokat elfogadni szíveskedjenek.

Kőszeg, 2024. június 6.

A polgármester nevében:

**dr. Dömötör Ramóna s.k.**

mb. igazgatási osztályvezető

1. **HATÁROZATI JAVASLAT**

Kőszeg Város Önkormányzatának Képviselő-testülete a Kőszeg Város Önkormányzata, valamint Dr. Masát Péter között kötendő, a házi gyermekorvosi feladatok helyettesítéssel történő ellátásáról szóló szerződést a melléklet szerinti tartalommal jóváhagyja és felhatalmazza a polgármestert a szerződés aláírására.

****

**Felelős:** Básthy Béla polgármester

**Határidő:** értelemszerűen

1. **HATÁROZATI JAVASLAT**

Kőszeg Város Önkormányzatának Képviselő-testülete a Kőszeg Város Önkormányzata, valamint a Gardamed Bt. között kötendő, a házi gyermekorvosi feladatok helyettesítéséről szóló megbízási szerződést a melléklet szerinti tartalommal jóváhagyja és felhatalmazza a polgármestert a szerződés aláírására.

****

**Felelős:** Básthy Béla polgármester

**Határidő:** értelemszerűen

1. **HATÁROZATI JAVASLAT**

Kőszeg Város Önkormányzatának Képviselő-testülete a Kőszeg Város Önkormányzata, valamint a Baby Help Bt. között kötendő, a házi gyermekorvosi feladatok helyettesítéséről szóló megbízási szerződést a melléklet szerinti tartalommal jóváhagyja és felhatalmazza a polgármestert a szerződés aláírására.

****

**Felelős:** Básthy Béla polgármester

**Határidő:** értelemszerűen